section_heading: Povijest<ref>Koruški orlovi iz Villacha
paragraph_text: Villach je prava institucija austrijskog hokeja. Osnovan je prije više od osamdeset godina, davne 1923. godine, a u svojoj riznici broji ukupno šest naslova državnog prvaka. Prvog su osvojili tek 1981., a posljednjeg 2006. godine. Villach je stabilni prvoligaš koji se uglavnom nalazi u gornjem dijelu ljestvice. Osim šest naslova prvaka, Beljačani su više puta igrali u finalima doigravanja čime su pokazali sposobnost kluba u održavanju visoke razine kvalitete. Međutim, otkako se liga proširila na deset klubova, VSV rano ispada u doigravanju i biva zaustavljen već u četvrtfinalima.